OpenLLM-France/wikimedia huggingface dataset:
# Helvetios

Helvetios (anvadur skiantel : 51 Pegasi) a zo ur steredenn heñvel a-walc'h ouzh an Heol. E steredeg Pegasos emañ, 50,1 bloavezh-gouloù diouzhimp. Ar steredenn heñvel ouzh an Heol kentañ eo a zo bet kavet un ezplanedenn en-dro dezhi, anvet Dimidium.
Ur sked dre-wel a 5,49 he deus ha gallout a reer he gwelet gant pellunedoù. Ur steredenn gorr velen eo, 7,5 miliard a vloavezhioù hec'h oad. 4-6% tolzennekoc'h eget an Heol eo gant muioc'h a vetaloù.

## An anv

E 2015 he doa an Unvaniezh Astronomiezh Etrebroadel roet anvioù da ezplanedennoù ha da steredennoù 'zo hag a droent en-dro dezho. Edo 51 Pegasi en o zouez ha deuet e oa da vezañ Helvetios.

## Liammoù diavaez (e saozneg)

* 51 Pegasus at SolStation.com.
* ARICNS
* David Darling's encyclopedia

## Gwelet ivez

* Dimidium
* HD 28185
# Enez São Jorge

Enez São Jorge pe Enez Sant Jorj (Ilha de São Jorge e portugaleg) zo un enez eus enezeg an Asorez, er Meurvor Atlantel.
E-kreiz an enezeg emañ, etre Pico ha Terceira.
# Enez São Vicente (Kab Glas)

São Vicente zo un enezenn eus ar C'hab Glas, er gevred da Santo Antão, er Meurvor Atlantel.
227 km² eo he gorread hag eil enezenn bobletañ an enezeg eo. Mindelo eo ar gêr vrasañ, e norzh an enez, hag eil kêr ar C'hab Glas goude Praia.
Dizoloet e voe d'an 22 a viz Genver 1462, deiz gouel sant Visant, alese hec'h anv. E-pad pell e chomas koulz lâret didud abalamour d'an diouer a dour ha n'eo nemet adalek 1838 ma krogas da vezañ trevadennet pa voe staliet ur mirlec'h glaou evit pourveziñ ar bigi.
# Enez São Miguel

Enez São Miguel pe Enez Sant Mikael (Ilha de São Miguel e portugaleg) eo brasañ enezenn an Asorez, un enezeg stag ouzh Portugal. E gevred an enezeg emañ. 746,82 km² zo dindani. 131 609 annezad a oa e 2001.
Enni emañ kumunioù : Lagoa, Nordeste (Asorez), Ponta Delgada, Vila da Povoação, Ribeira Grande (Asorez) ha Vila Franca do Campo.
# Enez São Tomé

Enez São Tomé eo brasañ enezenn São Tomé ha Príncipe, e kreisteiz ar vro.
# Enez Terc'h (Plougerne)

    Un enezenn all zo anvet Enez Terc'h e Plougouskant. Sellit ouzh Enez Terc'h (Plougouskant)
Enez Terc'h :
| Dismantroù an diazezlec'h Amerikan. ||
| Anv(ioù) all | Enez Derc'h, Enez an Amerikaned |
| Anv gallek | Île d'Erc'h, île aux Américains |
| Geografiezh ||
| Lec'hiadur | Mor Breizh, (Meurvor Atlantel) |
| Daveennoù lec'hiañ | 48° 51′ 04″ N, 3° 18′ 08″ K |
| Gorread | 12,7 ha |
| Geologiezh | Enez kevandirel |
| Melestradurezh ||
| Bro | Breizh |
| Bro hengounel | Bro-Leon |
| Departamant | Penn-ar-Bed |
| Kumunioù | Plougerne |
| Poblañs ||
| Poblañs | 0 ann. |
| Titouroù all ||
| Dizoloadenn | Ragistor |
| Gwerzhid-eur | UTC+01:00 |
| kemmañ |
Enez Terc'h, pe Enez Derc'h, zo un enezenn e kumun Plougerne, e mervent ar gumun, etre Landeda er c'hornôg, ha Plougerne er reter, e genoù stêr an Aber-Ac'h. Enez vrasañ an aber eo.

## Istor

Lesanvet eo "enez an Amerikaned", abalamour ma voe staliet ur c’hamp enni gant arme Stadoù Unanet Amerika e-pad ar Brezel-bed Kentañ. Ur c’hamp dournijerezioù e oa. Talvezout a rae an nijerezioù-se da wareziñ al listri a zegase soudarded hag armoù eus ar Stadoù Unanet da Europa e dibenn ar brezel, a-enep tagadennoù al listri-spluj alaman. E miz Genver 1918 e voe savet barakennoù da reiñ bod da 500 soudard ha 40 ofiser. Dour ha tredan a oa er c’hamp. Savet e voe ur c’hal da dennañ an dournijerezioù e-maez ar mor evit o c’has betek karrdioù bras hag unan all evit ma c’hallje ar bigi dilestrañ an dafar a oa ezhomm evit ar c’hamp. Daoust ma ne servijas ket an diazezlec’h-se e-pad pell amzer, eo chomet al lesanv « enez an Amerikaned » betek hiziv.
E-pad an Eil Brezel-bed e voe implijet an enezenn gant an arme alaman en em stalias eno evit eveshaat an aod ha genoù an Aber-Ac'h.

## Levrlennadur

* Goulc'han Kervella, Enez an Amerikaned, Embannadurioù Skol Vreizh, 2021

## Liamm diavaez

* (fr) Abers patrimoine
# Enez Sálvora

Enez Sálvora zo un enezenn eus Galiza e ría Arousa, e parrez Aguiño e kumun Ribeira, krouet e 1959. A-raok e oa stag ouzh parrez Carreira, koshañ parrez ar c'homark, hag an hini binvidikañ e-pad pell amzer.
Enezennoùigoù zo tro-dro dezhi : Vionta, Herbosa, Enez Noro hag an Inizi Sagres, a ya d'ober enezeg Sálvora, a zo holl bodet, evel an Inizi Cíes, Ons ha Cortegada er Parque nacional das Illas Atlánticas abaoe ar bloaz 2002.

## Skeudennoù

* Carreira e Aguiño en diaraog. Sálvora en diadreñv.
* Tro-dro da Sálvora.

## Liamm diavaez

a vo kavet e Wikimedia Commons.
# Enez Taiwan

Taiwan (臺灣 e sinaeg, pe aliesoc'h 台灣; en doare eeun 台湾; pinyin: Táiwān) a zo un enezenn lec'hiet er gevred da Sina gevandirel, er su da Japan, hag en norzh d'ar Filipinez, Graet e vez ivez alies Taiwan eus an tiriadoù e dalc'h Republik Sina a zo dindan he beli Taiwan hag ivez inizigoù ha enezegi a bep seurt: Penghu (pe inizi Pescadores), Jinmen ha Matsu.
E yezhoù ar c'hornaoueg ez eus bet graet e-pad pell gant stummoù deuet diwar an anv bet roet gant ar Bortugaliz (Illha Formosa, enez kaer) er XVI$^{vet}$ kantved, eleze Formoza e brezhoneg. N'eo ket aet da get an implij-se c'hoazh met war nebeutaat emañ.
Evit ar stad, mont da welet Republik Taiwan.

## Istor
### XIX$^{vet}$ kantved

* Mae 1874 : aloubet e voe an enezenn gant Japan.
* Du 1874: tennet e voe e nerzhioù milourel gant Japan.

#### Brezel etre Sina ha Bro-C'hall

* Dilestrañ a reas ar C'hallaoued e Norzh an enezenn d'ar 5 a viz Eost 1884 met rankout a rejont ambarkiñ en-dro an deiz war-lerc'h. Distreiñ a rejont ha kemeret e voe porzh Keelung gante d'ar 1añ a viz Here met ne c’helljont ket mont pelloc’h. Echuet e voe ar c’hampagn e miz Ebrel 1885.

#### Aloubadeg 1895

* Mae-Here : aloubet e voe Taiwan gant Japan en-dro. Gant Feur-emglev Shimonoseki e voe roet an enezenn da Japan.

## Notennoù

* ↑ Geriadur brezhoneg-galleg Roparz Hemon, 1993, p. 293
* ↑ (en)J. W. Davidson, The Island of Formosa, Past and Present, Londres, 1903
* ↑ (en)Dong Wang, China's Unequal Treaties : Narrating National History, Lanham (Md.), Lexington Books, 2005, 179 p.
# Enez Tambo

Enez Tambo zo un enezenn eus Galiza, e penn ría Pontevedra, stag ouzh kumun Poio. 1,5 km² zo dindani, 80 m uhelder dezhi d'an uhelañ, 4 km hed d'hec'h aodoù.
# Enez Tasmania

Enez Tasmania eo an enezenn vrasañ a zo stag ouzh Aostralia. Gant ur mil enezennig bennak ez a d'ober stad Tasmania, unan eus stadoù Aostralia. Er c'hornog emañ Meurvor Indez , er reter emañ Mor Tasman.
# Enez Terc'h (Plougouskant)

    Un enezenn all zo anvet Enez Terc'h e Plougerne. Sellit ouzh Enez Terc'h (Plougerne)
Enez Terc'h :
| Anv gallek | Île d'Er |
| Geografiezh ||
| Lec'hiadur | Mor Breizh, (Meurvor Atlantel) |
| Daveennoù lec'hiañ | 48° 52′ N, 3° 11′ K |
| Lein uhelañ | 25 m |
| Geologiezh | Enez kevandirel |
| Melestradurezh ||
| Bro | Breizh |
| Bro hengounel | Bro-Dreger |
| Departamant | Aodoù-an-Arvor |
| Kumunioù | Plougouskant |
| Poblañs ||
| Poblañs | ? ann. |
| Titouroù all ||
| Dizoloadenn | Ragistor |
| Gwerzhid-eur | UTC+01:00 |
| kemmañ |
Enez Terc'h zo un enezenn e Breizh, e Treger, e kumun Plougouskant, dirak aod Porzh Hir, en aber ar Yeodi. Gallout a reer mont di war droad d'an dazre.
Un douar prevez eo, lakaet e gwerzh adarre e 2013 evit 2,28 milion a euroioù.

## Istor

En amzer ar Romaned ez eus bet klasket plom en enez.
Bet eo etre daouarn beskonted Donez, ha goude etre re menec'h abatioù Marmoutier hag Abati Redon.
En 1058 e voe savet prioldi Sant-Simforian, stag ouzh abati Marmoutier Teurgn, un abati savet eno er IVvet kantved gant Martinus Teurgn.
Er bloavezhioù 1054-1062, e voe legadet ar c'hwec'hvedenn eus an enez gant Rouaud du Pellerin da abati Redon. En 1060 e voe roet gant Rouaud du Pellerin ur palefarzh eus an enez da abati Redon adarre, ha resev a reas tri-ugent gwenneg ("sols") evit se.
Servijet he deus da verniañ lastez lanv du an Torrey Canyon e 1967, ha naetaet e 2011 goude 44 bloaz.

## Notennoù ha daveoù

* ↑ Alain Le Berre, Abel Omnès, "Toponymie nautique de la côte nord de la Bretagne entre le plateau de la Méloine et les Héaux-de-Bréhat", 1973, p.187; Kerofis, Ofis Publik ar Brezhoneg (klask "Er"); Kartenn IGN 1:25000 "Paimpol, Tréguier, Île de Bréhat": «Île d'Er ou Énez Terc'h»; Jean Le Dû, Le trégorrois à Plougrescant, dictionnaire breton-français, Emgleo Breiz, 2012, p. 228 (skrivet «n énes Tèrh» gantañ).
* ↑ Le Télégramme 13/10/2013 Le Télégramme 13/10/2013(doare krubuilhet)
* ↑ Ouest-France - Le chantier de dépollution de l'île d'Er s'est achevé plus tôt que prévu
* ↑ Robin des Bois 30/09/2011
# Galaksienn an Tric'horn

Galaksienn an Tric'horn a zo ur c'halaksienn droellennek, lec'hiet war-dro 3 milion a vloavezhioù-gouloù diouzh an Douar, e steredeg an Tric'horn.
# Galaksienn ar C'hizeller

Galaksienn ar C'hizeller a zo ur c'halaksienn droellennek lec'hiet 11,4 milion a vloavezhioù-gouloù diouzh an Douar e steredeg ar C'hizeller.
# Galaksienn Gometenn

Ar C'halaksienn Gometenn zo ur c'halaksienn droellennek hag a zo war-dro 3,2 milmilion a vloavezhioù-gouloù diouzh an Douar en druilhad Abell 2667.
# Galago teñval

Galago teñval :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Primates |
| Kerentiad : | Galagidae |
| Genad : | Otolemur |
| Anv skiantel ||
| Otolemur monteiri Bartlett, 1863 ||
| D'ar vevoniezh e tenn ar pennad-mañ. ||
Ar galago teñval (Otolemur monteiri) a zo ur bronneg hag a vev en Afrika.
# Galaksienn an Droenn

Galaksienn an Droenn a zo ur c'halaksienn droellennek lec'hiet war-dro 23 milion a vloavezhioù-gouloù diouzh an Douar e steredeg ar Chas.
# Galaksienn an Tro-heol

Galaksienn an Tro-heol a zo ur c'halaksienn droellennek lec'hiet 37 milion milion a vloavezhioù-gouloù diouzh an Douar e steredeg ar Chas.
# Galaksienn ar C'helc'hier

Galaksienn ar C'helc'hier a zo ur c'halaksienn lec'hiet war-dro 13 milion a vloavezhioù-gouloù diouzh an Douar e steredeg ar C'helc'hier. Unan eus ar galaksioù tostañ da Hent Sant-Jakez eo.
# Galaksienn ar Penndolog

Galaksienn ar Penndolog a zo ur c'halaksienn troellennek barrennet lec'hiet war-dro 400 milion a vloavezhioù-gouloù diouzh an Douar, e steredeg an Dragon.
# Galaksienn Andromeda

Galaksienn Andromeda a zo ur c'halaksienn droellennek lec'hiet war-dro 2.54 milion a vloavezhioù-gouloù diouzh an Douar.
# Hindu Kush

Hindu Kush zo ur aradennad-venezioù eus Azia, tost d'an Himalaya, en Afganistan ha Pakistan an norzh, ha treuzet gant Hent ar Seiz. Tirich Mir (7 708 m) eo ar gern uhelañ enni.
# Himiltrude

Himiltrude (742?-780?) a oa pried kentañ Karl Veur, ha mamm Pepin an Tort.

## He buhez

N'ouzer ket nemeur a dra diwarni. Paulus Diaconus a skriv e oa ur plac'h eus an noblañs. Hec'h anv a gaver e levrioù manatioù alemann ; diwar gement-se e soñjer e oa eus noblañs Alemannia pe Elzas. Tud zo avat a soñj gante e oa merc'h d'ur c'hont burgond, hag ur verc'h-vihan da Grimbert Iañ, kont Pariz.
Anaoudegezh a reas gant Karl Veur pa oa e dad, Pepin Grenn, o ren. Pa gemeras Karl ar gurunenn e 768, ne voe ket graet anv anezhi er skridoù ofisiel, kontrol da bezh a c'hoarvezas gant Bertrada Laon, mamm Karl. Ur verc'h he doe, anvet Amaudru, a zimezas diwezhatoc'h d'ur c'hont eus Pariz. E dibenn 769 e c'hanas ur mab, Pepin an Tort.
Ur pennadig war-lerc'h ganedigezh Pepin e voe graet un emglev etre Karl ha Dider, roue al Lombarded : da siellañ an emglev e voe lavaret e timezje Karl da verc'h Dider, a zo anavezet evel Desiderata.
E 770 e voe kaset Himiltrude kuit neuze gant Karl, ha roud ebet anezhi ne gaver ken. En ur bez e manati Nivelles e voe kavet korf ur vaouez daou-ugent vloaz a c'hallfe bezañ Himiltrude. Mar deo gwir eo hi e varvas pell war-lerc'h 770, daoust ma n'haller ket bezañ sur en em dennas eno.
He mab Pepin an Tort, a voe dishêrezhet, da gentañ, ha lakaet Karloman, mab Hildegard, da bennhêr. Kraouiet e voe Pepin en abati Prüm e 792 goude bet oc'h en em sevel a-enep d'e dad impalaer e 791. Eno e vevas evel manac'h un 20 vloaz c'hoazh.

## Serc'h pe gwreg

Dizemglev zo etre an istorourien diwar-benn petra e oa statud Himiltrude. Eginhard an hini a ra ur serc'h anezhi ha Paulus Diaconus a gomz eus ganedigezh Pepin "a-raok an dimeziñ hervez lezenn "; koulskoude ez eus ul lizher a-berzh ar pab Stefan III ma'z eus anv eus Karl hag eus e vreur henañ Karloman evel gwazed dimezet (da Himiltrude ha Gerberga), ha ma lavar dezho chom hep kas o gwragez kuit.
Meur a zoare zo bet da gompren al lizher-se gant an istorourien. Darn evel Pierre Riché, a ya a-du gant Eginhard hag a soñj gante e oa serc'h e oa Himiltrude. Darn all, evel Dieter Hägemann, a lavar e oa gwreg e oa Himiltrude. Re all koulskoude a gred e oa "muioc'h eget ur serc'h ha nebeutoc'h eget ur wreg" ha kement-se hervezo a vije Friedelehe, un doare dimeziñ ha ne oa ket anavezet gant an Iliz hag a oa aes da derriñ. Hervez Russell Chamberlin e c'haller tostaat ar statud-se ouzh ar sistem saoz anvet common-law marriage. Ar seurt darempred oa ur boaz gant ar C'hermaned a veze gwelet fall gant an Iliz .

## Notennoù

* ↑ Silvia Konecny, Die Frauen des karolingischen Königshauses. Die politische Bedeutung der Ehe und die Stellung der Frau in der fränkischen Herrscherfamilie vom 7. bis zum 10. Jahrhundert., p. 65.
* 1 2 Dieter Hägermann, Karl der Große. Herrscher des Abendlands, Ullstein 2003, p. 82f.
* ↑ Gerd Treffer, Die französischen Königinnen. Von Bertrada bis Marie Antoinette (8.-18. Jahrhundert), p. 30.
* ↑ Einhard, Vita Karoli Magni, ch. 20
* ↑ Russell Chamberlin, The Emperor Charlemagne, p. 61.
# Hindoustaneg

Implijet e vez an termen hindoustaneg (hindustani) evit ober dave da veur a yezh pe rannyezh tost-keñan an eil d'eben komzet e gwalarn India ha Pakistan dreist-holl.
Goude ar sinaeg ec'h eo an hindeg asambles gant an ourdoueg an eil yezh muiañ komzet er bed-holl e-keñver an niver a dud a ra ganti.
An div yezh pennañ ma reer dave dezhe peurliesañ gant an termen "hindoustaneg" eo an hindeg hag an ourdoueg.
Tost-tre eo an hindeg d'an ourdoueg ha kentoc'h evit yezhoù disheñvel penn-da-benn e vez komz alies a-walc'h eus rannyezhoù eus an hevelep yezh ma reer hindoustaneg anezhi.
Evit ober an diforc'h etre an daou doare-yezh pe div yezh hindeg hag ourdoueg ec'h eo ret goût e vez skrivet an hindeg gant ar skritur devanagari evel ar sañskriteg keit ha ma vez implijet al lizherenneg arabek evit skrivañ an ourdoueg evel ma vez graet gant ar perseg.
Dre vras e c'heller lâret emaint liammet tamm-pe-damm o-div ouzh bep a relijion hag a vammenn sevenadurel da heul: an hindeg gant an hindouegezh hag ar sañskriteg, ma'z eo bet levezonet e c'heriaoueg gantañ, keit ha m'eo bet levezonet hini an ourdoueg gant ar perseg ha drezañ gant an arabeg diwar levezon an islam.

## Gwelet ivez

* Roll yezhoù ofisiel India
* Hindeg
* Ourdoueg
# Hinadouriezh

An hinadouriezh eo studi an hin, ur skourr eus skiantoù an aergelc'h. Disheñvel eo e fal diouzh hini ar veteorologiezh a bled gant reizhiadoù amzer dispaket war un nebeud sizhunioù hag eo pal an hinadouriezh studiañ stankter kemmoù ar reizhiadoù amzer a c'heller arsellout. Ne bled ket gant fenomenoù rik a c'hoarvez en aergelc'h (da skouer, koumoul, glav pe gurun), met gant peseurt keitad e tegouezhont a-hed bloavezhioù pe vilvedoù hag ivez gant patromoù ar c'hemmoù keitat war hir dermen. Hinadourien, ar re a bleustr gant an hinadouriezh, a studi neuzioù an hinioù (lec'hel, takadel pe vedel) hag ivez abegoù a o c'hemmoù koulz an abegoù naturel hag ar re degaset gant an Den. Studiañ a ra an hinadourien kemm an hinioù tremenet pe a c'hell bezañ en dazont.

## Fenomennoù an hinouriezh a bled ganto

* Gwiskad termen ar aergelc'h
* Patromoù monedone an aergelc'h
* Treuskasadur an tommder
* Skinadur an tommder
* Kendougen
* Flod an tommder damguzhet
* Etreoberioù ar meurvorioù hag ar stummoù douarel
* Struzh
* Implij an douar
* Topografiezh
* Kenaoz fizikel ha kimiezhel an aergelc'h

## Iskelennoù an hinouriezh

* Henhinadouriezh
* Gwezhinouriezh

## Kelennoù liammet

* Douriawouriezh
* Ekologiezh
* Geologiezh
* Kimiezh
* Moroniezh
* Skornouriezh
* Tanvenezouriezh

## Hinadourien vrudet

* Wladimir Köppen
* Rudolph Geiger

## Daveoù ha notennoù

* ↑ Dictionnaire français-breton (Martial Ménard), 2012, p.262a; Geriadur al Liamm, 2014, p.386b.; Ofis Publik ar Brezhoneg
# Hindeg

Ur yezh indez-ariek eo an hindeg pe hindi (हिन्दी; RLVK: hindī) komzet gant tro-dro da 500 milion a dud e norzh ha kreiz India dreist-holl met ivez e meur a vro all dre ar bed a-bezh, da skouer e Fidji, Moris, Guyana, Surinam, Trinidad ha Tobago hag en Emiradoù Arabek Unanet.
Yezh kentañ 180 milion a dud en India ec'h eo an hindeg, hag ouzhpenn-se e vez implijet eno evel eil yezh gant 300 milion a dud all.
Goude ar sinaeg ec'h eo an hindeg asambles gant an ourdoueg an eil yezh muiañ komzet er bed-holl e-keñver an niver a dud a ra ganti.
Gant ar saozneg ec'h eo an hindeg unan eus div yezh ofisiel pennañ India.
Tost-tre eo an hindeg d'an ourdoueg ha kentoc'h evit yezhoù disheñvel penn-da-benn e vez komz alies a-walc'h eus rannyezhoù eus an hevelep yezh ma reer hindoustaneg anezhi.
Evit ober an diforc'h etre an daou doare-yezh pe div yezh hindeg hag ourdoueg ec'h eo ret goût e vez skrivet an hindeg gant ar skritur devanagari evel ar sañskriteg keit ha ma vez implijet al lizherenneg arabek evit skrivañ an ourdoueg evel ma vez graet gant ar perseg.
Dre vras e c'heller lâret emañ liammet tamm-pe-damm o-div ouzh bep ur relijion hag ur vammenn sevenadurel da heul: an hindeg gant an hindouegezh hag ar sañskriteg, ma'z eo bet levezonet e c'heriaoueg gantañ, keit ha m'eo bet levezonet hini an ourdoueg gant ar perseg ha drezañ gant an arabeg diwar levezon an islam.
Meur a rannyezh ez eus hervez al lec'h, ha degemeret eo bet ar kadiboleg (khadiboli pe sarhindi) evel yezh unvan er skolioù.
Evit lod ez eus yezhoù all ken tost ouzh an hindeg ma vefe gwelloc'h ober rannyezhoù oute kentoc'h evit yezhoù ha tabutet zo bet ivez en un doare kriz hag-eñ ez eo ar pandjabeg, ar bihareg, ar maitileg, ar bodjpoureg hag ar magadeg yezhoù en o-unan pe rannyezhoù hindek.
Skrivet e vez gant ar skritur devanagari

## Notennoù

* ↑ Termofis, bank roadennoù Termbret, e load Ofis publik ar brezhoneg. [Sellet ennañ d’ar 26.04.2017.] Geriadur brezhoneg An Here (2001), pennger «hindi» (p. 623b).

## Gwelet ivez

* Roll yezhoù ofisiel India
* Devanagari
* Kadiboleg
* Ourdoueg
* Hindoustaneg

## Liammoù diavaez

* Yezhadur berr an hindeg
* Ethnologue
* Lec'hienn diwar-benn an hindeg
* Skridoù hag ur geriadur hindeg
* Deskiñ lenn ha skrivañ hindeg
* Geriadur hindeg
# Hindu Mahasabha

An Hindu Mahasabha (anv ofisiel: Akhil Bhārat Hindū Mahāsabhā pe All-India Hindu Grand-Assembly) zo ur strollad politikel indian eus an tu dehoù hindou ha broadelour. An aozadur a oa bet savet da zifenn gwirioù an hindoued en India saoz, dreist-holl goude stummadur an All India Muslim League e 1906. Ar gouarnamant saoz en India en devoa krouet ur rummad voterien disheñvel hag a oa hini ar vuzulmaned goude tremen al lezennoù Morley-Minto e 1909.
Kozh eo ar strollad politikel broadelour hindou-se, met an Hindu Mahasabha a chom izel a-fed pouez e politikerezh India. Kement-se a-raok ha goude dizalc'hiezh ar vro diouzh ar Saozon. Muntrerien Gandhi a oa izili eus ar strollad Hindu Mahasabha.

## Liammoù diavaez

* Lechienn ofisiel an Akhil Bharat Hindu Maha Sabha
# Himinbjörg

Himinbjörg ("menez an neñv") eo annez an doue Heimdallr er wengelouriezh norzhek hag a c'haller kavout menegoù anezhañ en Edda e gwerzennoù, kement hag en Edda e komz-plaen hag an Heimskringla skrivet gant Snorri Sturluson. El lec'h ma tizh Bifröst an neñv emañ Himinbjörg.
# Kanton Molan

Kanton Molan :
| Lec'hiadur kanton Molan e departamant Penn-ar-Bed ||
| Melestradurezh ||
| Stad | Frañs |
| Rannvro | Breizh |
| Departamant | Penn-ar-Bed |
| Arondisamant(où) | Arondisamant Kemper |
| Kod kanton | 29 16 |
| Pennlec'h | Molan |
| Kuzulierien Amzer gefridi | Claude Jaffré, Muriel Le Gac 2015-2021 |
| Stadegoù ||
| Poblañs | 36 053 ann. (2019) |
| Gorread | 422 km² |
| Stankter | 85 ann./km² |
| Adrannoù ||
| Kumunioù | 8 |
| kemmañ |
Kanton Molan a zo anezhañ ur rann velestradurel eus Frañs, bet krouet gant dekred an 13 a viz C'hwevrer 2014, e departamant Penn-ar-Bed e Breizh.

## Kumunioù kanton Molan

* Molan ;
* Banaleg ;
* Nevez ;
* Pont-Aven ;
* Rieg ;
* Skaer ;
* Tregon ;
* An Treoù-Kerne.

## Gwelet ivez

* Roll kantonioù Penn-ar-Bed

## Daveoù

* ↑ (fr) Décret n° 2014-151 du 13 février 2014 portant délimitation des cantons dans le département du Finistère
# Kanton Monkontour

Kanton Monkontour :
| Lec'hiadur kanton Monkontour e departamant Aodoù-an-Arvor ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Aodoù-an-Arvor |
| Arondisamant(où) | Arondisamant Sant-Brieg |
| Kod kanton | 22 26 |
| Pennlec'h | Monkontour |
| Kuzulierien Amzer gefridi | |
| Stadegoù ||
| Poblañs | 13 337 ann. (2012) |
| Gorread | 179,61 km² |
| Stankter | 74 ann./km² |
| Adrannoù ||
| Kumunioù | 10 |
| kemmañ |

## Kumunioù

Kanton Monkontour a yae 8 kumun d'ober anezhañ :
* Brehant-Monkontour ;
* Henon ;
* Kesoue ;
* Monkontour (pennlec'h);
* Pengilli ;
* Sant-Glenn ;
* Sant-Kareg ;
* Sant-Rivoued ;
* Trebrid ;
* Trezeniel.

## Daveoù

* (fr) INSEE, poblañs lezennel kantonioù Aodoù-an-Arvor
# Kanton Mesker

Kanton Mesker a oa anezhañ ur rann velestradurel ha barnel hag ur bastell-vro votiñ eus Breizh e departamant al Liger-Izelañ.

## Istor

* Krouet e voe e 1790 e-pad an Dispac'h Gall. Lakaet e voe e Bann Gwenrann. E 1800 e voe lakaet en Arondisamant Savenneg. Diskaret e voe gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

## Kumunioù

Kanton Mesker a yae teir c'humun d'ober anezhañ :
* Mesker, penn ar c'hanton
* Penc'herieg ;
* Sant-Molf.

## Notennoù ha daveoù

* ↑ Cassini - EHESS - Fichenn kumun Mesker
# Kanton Morzhell

Kanton Morzhell :
| Lec'hiadur kanton Morzhell e departamant Il-ha-Gwilen ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Il-ha-Gwilen |
| Arondisamant(où) | Arondisamant Roazhon |
| Kod kanton | 35 24 |
| Pennlec'h | Morzhell |
| Kuzulierien Amzer gefridi | Jean-Luc Chenut 2008-2015 |
| Stadegoù ||
| Poblañs | 28 711 ann. (2012) |
| Gorread | 96,87 km² |
| Stankter | 296 ann./km² |
| Adrannoù ||
| Kumunioù | 6 |
| kemmañ |
Kanton Morzhell a oa anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant Il-ha-Gwilen e Breizh.

## Kumunioù Kanton Morzhell

* Morzhell ;
* Kavan ;
* Kentreg ;
* Ar Peniti ;
* Reuz ;
* Sant-Jili-Roazhon.
Kanton Reuz zo bremañ
# Kanton Montigny-en-Gohelle

Kantonioù Frañs :
| Anv | Kanton Montigny-en-Gohelle |
| Riez | Frañs |
| Rannvro | Hauts-de-France |
| Departamant | Pas-de-Calais |
| Arondisamant | Lens |
| Lec'hiadur Kanton Montigny-en-Gohelle en Arondisamant Lens | |
| Niver kumunioù | 2 |
| Kod INSEE | 62 74 |
| Pennlec'h | Montigny-en-Gohelle |
| Kuzulier | Jean-Marie Picque (Strollad Sokialour Gall) |
| Amzer-gefridi | 2008-2014 |
| Poblañs hep kontoù doubl | (1999) |
| Gorread | km² |
| Stankter | a./km² |
Kanton Montigny-en-Gohelle a oa ur rann velestradurel eus Frañs, bet krouet gant lezenn an 23 a viz Eost 1790, e departamant ar Pas-de-Calais hag er rannvro Nord-Pas-de-Calais, diskarget e 2015.

## Kumunioù

Kanton Montigny-en-Gohelle a yae 2 gumun d'ober anezhañ.
| Kumun | Annezidi | Kod-Post | Niverenn INSEE |
| Hénin-Beaumont (lodenn) | 25 178 | 62110 | 62427 |
| Montigny-en-Gohelle | 10 558 | 62640 | 62587 |
# Kanton Mortrée

Kanton Mortrée a oa ur c'hanton eus Normandi, e Bro-C'hall, ha Mortrée e oa ar pennlec'h.